hu en en en es hu en en hu en en hu en hu hu hu hu hu hu hu hu hu hu hu hu hu hu hu hu hu ru en hu en en de de en de en en en en en en en en en en en en en es hu en en en en en en fi en
Visegrad Literature :: József Attila: Mikor az uccán átment a kedves
This website is using cookies
We use cookies to ensure that we give you the best experience on our website. If you continue without changing your settings, we'll assume that you are happy to receive all cookies on this website.
Mikor az uccán átment a kedves (Hungarian)
Mikor az uccán átment a kedves,
galambok ültek a verebekhez.
Mikor gyöngéden járdára lépett,
édes bokája derengve fénylett.
Mikor a válla picikét rándult,
egy kis fiúcska utána bámult.
Lebegve lépett - már gyúlt a villany
s kedvükre nézték, csodálták vígan.
És ránevettek, senki se bánta,
hogy ő a szívem gyökere-ága.
Akit ringattam vigyázva, ölben,
óh hogy aggódtam - elveszik tőlem!
De begyes kedvük szivemre rászállt,
letörte ott az irígy virágszált.
És ment a kedves, szépen, derűsen,
karcsú szél hajlott utána hűsen!
Source of the quotation
Schreitet die Liebste hinaus a…
When my dear one crossed the s…
© Typotex – Russicon – Hesz